desintegrasjon
Store norske leksikon,Realfag,Fysikk,Atom- og kjernefysikk
Desintegrasjon beskriver omdanningen av en atomkjerne gjennom radioaktive prosesser. Dette skjer ved utsendelse av alfa-, beta- eller gammastråling.
Fysisk beskrivelse En ustabil atomkjerne vil henfalle til mindre komponenter helt til at en stabil tilstand oppnås. Et slikt henfall kalles for desintegrasjon. Figuren viser et eksempel på dette, hvor en ustabil atomkjerne desintegrerer til en alfapartikkel og en mindre atomkjerne. Annen betydning I samfunnsvitenskapene er desintegrasjon en betegnelse for sammenbrudd i eller oppløsning av en gruppe (samfunn, organisasjon) som følge av mangel på felles verdinormer, lederskap eller liknende. Les mer i Store norske leksikon radioaktivitet atom